Fortum myy Fortum Heat Naantali Oy:n osakkeet Turun Seudun Maakaasu ja Energiantuotanto Oy:lle - Fortum
ke, joulu 05, 2012 10:30 CET
LEHDISTÖTIEDOTE 5.12.2012
Fortum on sopinut myyvänsä Naantalin voimalaitoksen omistavan Fortum Heat Naantali Oy:n osakkeet Turun Seudun Maakaasu ja Energiantuotanto Oy:lle (TSME). Järjestelyä koskeva aiesopimus solmittiin joulukuussa 2010. Kauppa astuu voimaan 31.12.2012. Fortum kirjaa kaupasta noin 19 miljoonan euron myyntivoiton Heat-divisioonan vuoden 2012 viimeisen vuosineljänneksen tulokseen. Kaupan vaikutus kassavirtaan on noin 50 miljoonaa euroa.
”Naantalin voimalaitoksen myynti Turun Seudun Maakaasu ja Energiantuotanto Oy:lle sinetöi alueen perustuotantolaitosten yhdistämisen yhden yhtiön alle ja tehostaa seudullista energiantuotantoa. Järjestely tukee osaltaan tuotannon kehittämistä siten, että päästöt vähenevät ja energiatehokkuus paranee,” sanoo Fortumin Heat-divisioonan johtaja Jouni Haikarainen .
Lisätietoja : www.fortum.com/fi